Kylie Minogue (album)

Kylie Minogue er det femte studioalbumet av den australske sangeren Kylie Minogue, som først ble utgitt i september 1994. Albumet ble først gitt ut av Deconstruction Records i store deler av verden, og av Mushroom Records i Australia og New Zealand.

 Albuminformasjon 
Albumet var Minogues første utgivelse uten produsentene Stock Aitken Waterman. I et forsøk på å utvikle seg selv som artist, tok hun en aktiv rolle i utgivelsen av albumet, og hentet inn flere samarbeidspartnere. Ifølge en av albumets låtskrivere og produsenter, har albumet solgt 2 millioner eksemplarer verden over, mens den offisielle nettsiden sier at albumet solgte 500 000 eksemplarer på verdensbasis.

Kylie Minogue nådde nummer tre i hjemlandet Australia og ble sertifisert til platina. Albumet nådde nummer trettini i Sverige.

 Komposisjon 
Mesteparten av albumet inneholder dansepop og R&B-stiler («Confide in Me», «Surrender», «If I Was Your Lover»). Albumet inneholder også mer moden popmusikk («Put Yourself in My Place», «Dangerous Game») til en mer house-stil («Where is the Feeling?», «Where Has the Love Gone?», «Falling», «Time Will Pass You By»).

 Singler 
«Confide in Me» var den første singelen fra albumet, og ble en av Minogues mest suksessfulle utgivelser. Sangen lå på førsteplass i fire uker i Australia og kom på 2.-plass i Storbritannia."Confide in Me" — chart performance   . SloKylie.com.

Den andre singelen «Put Yourself in My Place» nådde nummer elleve i både Australia og Storbritannia. Sangen inneholdt en populær musikkvideo hvor Minogue gjenskapte en sekvens fra Jane Fonda-filmen Barbarella (1968), hvor hun utfører en langsom striptease.

«Where Is the Feeling?» ble den tredje singelen fra albumet. Sangen nådde nummer 16 i Storbritannia og nummer 31 i Australia.

«Time Will Pass You By» var planlagt å være den siste singelen fra albumet. I stedet for denne sangen ble duetten «Where the Wild Roses Grow» med Nick Cave utgitt.

 Sporliste 
«Confide in Me» – 5:51
«Surrender» – 4:25
«If I Was Your Lover» – 4:45
«Where Is the Feeling?» – 6:58
«Put Yourself in My Place» – 4:54
«Dangerous Game» – 5:30
«Automatic Love» – 4:45
«Where Has the Love Gone?» – 7:46
«Falling» – 6:43
«Time Will Pass You By» – 5:26

 Musikere 
Kylie Minogue – vokal
Greg Bone – gitar
Steve Anderson – piano, produsent
Pete Heller – produsent, lydtekniker
M People – produsent
Dave Seaman – produsent
Jimmy Harry – produsent

 Referanser 

 Eksterne lenker 

 Kylie Minogue på Allmusic

Kategori:Musikkalbum fra 1994
Kategori:Kylie Minogue-album